‘বাংলার ডিজিটাল যোদ্ধা’তে মাত্র ২০ দিনে ১ লক্ষ ছাড়াল সদস্য সংখ্যা!

ওয়েব ডেস্ক : তৃণমূল কংগ্রেসের (TMC) ডিজিটাল যোদ্ধা (Digital Warrior) সদস্য সংগ্রহে অভুতপূর্ব সাড়া। মাত্র ২০ দিনের মধ্যে প্রায় এক লক্ষ পঁচিশ হাজার ‘ডিজিটাল যোদ্ধা’ সদস্যপদ সংগ্রহ করেছেন বলে খবর। এই সদস্যপদ সংগ্রহ এখনও পর্যন্ত চলছে। রাজ্যজুড়ে তৃণমূল কংগ্রেস কর্মী সমর্থকদের পাশাপাশি বহু সাধারণ মানুষ এই সদস্যপদ গ্রহণ করেছেন বলে জানা যাচ্ছে। তৃণমূল নেতৃত্বের দাবি, এই সংখ্যা আগামী এক মাসের মধ্যে পাঁচ লক্ষ ছাড়িয়ে যেতে পারে।

জানা গিয়েছে, ইতিমধ্যে বিভিন্ন লোকসভা কেন্দ্রে একটি করে হোয়াটসঅ্যাপ গ্রুপ তৈরি হয়েছে। সেই গ্রুপ ইতিমধ্যে তৃণমূল কংগ্রেসের (TMC) সমর্থনে ২৬ এর বিধানসভা নির্বাচনের আগে ডিজিটাল প্রচার শুরু করেছে। মূলত, ভারতীয় জনতা পার্টি সোশ্যাল মিডিয়াতে অত্যন্ত শক্তিশালী। তাতে পাল্টা আঘাত হানতে তৃণমূল কংগ্রেসের এই ডিজিটাল যোদ্ধা সদস্য সংগ্রহে অভিযান শুরু হয়েছে।

আরও খবর : এসআইআর সার্ভেকে কেন্দ্র করে তৃণমূল-বিজেপি সংঘর্ষ, দেখুন কী অবস্থা?

জানা যাচ্ছে, এই ডিজিটাল যোদ্ধার বিভিন্ন গ্রুপে মূলত তৃণমূল কংগ্রেসের সরকারের উন্নয়নের কর্মীসূচীর ভিডিয়ো প্রকাশ করা হচ্ছে। পাশপাাশি তৃণমূল নেত্রী মমতা বন্দ্যোপাধ্যায় (Mamata Banerjee) ও অভিষেক বন্দ্যোপাধ্যায় (Abhishek Banerjee) এর প্রচার মূলক বিভিন্ন বক্তব্যও তুলে ধরা হচ্ছে। এছাড়া কেন্দ্রের মোদি সরকারের বিমাতৃসুলভ আচরণের ভিডিয়োও প্রচার করা হচ্ছে।

উল্লেখ্য, ২০২৬ সালে পশ্চিমবঙ্গে হতে চলেছে বিধানসবা ভোট। সেই নির্বাচনের আগে গত অক্টোবরে নয়া কর্মসূচী ঘোষণা করা হয় তৃণমূলের (TMC) তরফে। এর আগে রাজ্যে পঞ্চায়েত নির্বাচনে ‘তৃণমূল নবজোয়ার’ কর্মসূচী ঘোষণা করেছিলেন অভিষেক বন্দ্যোপাধ্যায়। যা বেশ জনপ্রিয় হয়ে উঠেছিল। এবার ২০২৬ এর বিধানসভা নির্বাচনের আগে ‘আমি বাংলার ডিজিটাল যোদ্ধা’ কর্মসূচি চালু করল তৃণমূল।